Acest partid antielite, antiislam și anti-Europa – considerat de unii drept nazist – nu a apărut din spuma mării.  Dacă Angela Merkel nu aducea un milion de imigranți, dacă cele două mari blocuri politice nu ar fi fost atât de șubrede, dacă liberalii și verzii și-ar fi văzut de misiunile lor doctrinare și ar fi punctat mai bine la “runda elefanților“ (cum i s-a mai spus ultimei dezbateri cu toți candidații), AfD n-ar fi reprezentat o forță politică remarcabilă.  Mai mult, în estul Germaniei, populația din fosta DDR a votat în proporție de 26% cu AfD, fiind a doua formațiune în topul preferinței alegătorilor.   „Ne vom recupera țara“, a jubilat Alexander Gauland, aflat în fruntea listei AfD.